रितेश सिंह चौहान (13794 रैंक) शुक्रवार सरेशाम से छोटे से औरास गांव की शान बन गए। पिता बलराम सिंह किसान हैं। तीन बीघा जमीन है। उसी से घर का खर्च चलता है। दो बड़े भाई बेरोजगार हैं। लेकिन रितेश ने हालात से उबरने के लिए हौसले को कम न होने दिया। सीमिक संसाधनों में जूझे और आज आगे निकल गए। ख्वाहिश एयरोनॉटिकल, मैकेनिकल या सिविल ब्रांच मिलने की है। थोड़ी फिक्र भी है कि आगे की पढ़ाई कैसे होगी। लेकिन हौसले बुलंद है। रितेश के दोस्त रोहित कुमार (2708 रैंक एससी) ने बताया कि उसके गांव में अभी तक कोई आईआईटी तक नहीं पढ़ा।